CELEX: 32017R0566
Language: el
Date: 2016-05-18 00:00:00
Title: Κατ' εξουσιοδότηση κανονισμός (ΕΕ) 2017/566 της Επιτροπής, της 18ης Μαΐου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων όσον αφορά ρυθμιστικά τεχνικά πρότυπα για την αναλογία ανεκτέλεστων εντολών προς τις συναλλαγές για την πρόληψη μη εύρυθμων συνθηκών διαπραγμάτευσης (Κείμενο που παρουσιάζει ενδιαφέρον για τον ΕΟΧ )

31.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 87/84
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/566 ΤΗΣ ΕΠΙΤΡΟΠΉΣ
   της 18ης Μαΐου 2016
   για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων όσον αφορά ρυθμιστικά τεχνικά πρότυπα για την αναλογία ανεκτέλεστων εντολών προς τις συναλλαγές για την πρόληψη μη εύρυθμων συνθηκών διαπραγμάτευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (1), και ιδίως το άρθρο 48 παράγραφος 12 στοιχείο β),
   Εκτιμώντας τα ακόλουθα:
   
               (1)
            
            
               Οι τόποι διαπραγμάτευσης θα πρέπει να εφαρμόζουν σειρά συστημάτων, διαδικασιών και ρυθμίσεων, προκειμένου να διασφαλίζουν ότι τα συστήματα αλγοριθμικών συναλλαγών δεν μπορούν να προκαλέσουν ή να συμβάλουν σε μη εύρυθμες συνθήκες διαπραγμάτευσης, συμπεριλαμβανομένων συστημάτων για την παρακολούθηση και, όπου χρειάζεται, τον περιορισμό της αναλογίας των ανεκτέλεστων εντολών προς τις συναλλαγές.
            
         
               (2)
            
            
               Λαμβάνοντας υπόψη τη φύση τους, τα συστήματα προφορικής διαπραγμάτευσης θα πρέπει να εξαιρούνται από το πεδίο εφαρμογής του παρόντος κανονισμού, ο οποίος θα πρέπει να εφαρμόζεται μόνο σε τόπους διαπραγμάτευσης όπου λειτουργούν ηλεκτρονικά συστήματα συνεχούς διαπραγμάτευσης βάσει βιβλίου εντολών ή βάσει ζευγών εντολών ή υβριδικά συστήματα διαπραγμάτευσης.
            
         
               (3)
            
            
               Η οδηγία 2014/65/ΕΕ επεκτείνει τις απαιτήσεις σχετικά με τον καθορισμό της αναλογίας ανεκτέλεστων εντολών προς τις συναλλαγές σε πολυμερείς μηχανισμούς διαπραγμάτευσης και οργανωμένους μηχανισμούς διαπραγμάτευσης. Επομένως, είναι σημαντικό οι εν λόγω τόποι να εμπίπτουν επίσης στο πεδίο εφαρμογής του παρόντος κανονισμού.
            
         
               (4)
            
            
               Οι τόποι διαπραγμάτευσης θα πρέπει να υπολογίζουν την αναλογία ανεκτέλεστων εντολών προς τις συναλλαγές οι οποίες διενεργούνται αποτελεσματικά από τα μέλη ή τους συμμετέχοντες σε αυτούς στο επίπεδο κάθε χρηματοπιστωτικού μέσου που αποτελεί αντικείμενο διαπραγμάτευσης σε αυτούς, προκειμένου να διασφαλίζεται αποτελεσματικά ότι η αναλογία δεν οδηγεί σε υπερβολική μεταβλητότητα στο εν λόγω χρηματοπιστωτικό μέσο.
            
         
               (5)
            
            
               Προκειμένου να διασφαλιστεί σε ολόκληρη την Ένωση η επαρκής εναρμόνιση των ρυθμίσεων για την αποτροπή μη εύρυθμων συνθηκών διαπραγμάτευσης, μέσω του περιορισμού της αναλογίας μεταξύ ανεκτέλεστων εντολών και συναλλαγών, θα πρέπει να καθιερωθεί σαφής μεθοδολογία για τον υπολογισμό της αναλογίας ανεκτέλεστων εντολών προς τις συναλλαγές όσον αφορά όλους τους συμμετέχοντες στην αγορά.
            
         
               (6)
            
            
               Θα πρέπει να διευκρινιστεί η έννοια ορισμένων βασικών παραμέτρων που πρέπει να χρησιμοποιούνται για τον υπολογισμό της αναλογίας ανεκτέλεστων εντολών προς τις συναλλαγές.
            
         
               (7)
            
            
               Ο υπολογισμός της αναλογίας των ανεκτέλεστων εντολών προς τις συναλλαγές που εισάγονται στο σύστημα από μέλος ή συμμετέχοντα θα πρέπει να υποστηρίζεται από κατάλληλη περίοδο παρατήρησης. Σε αυτή τη βάση, η περίοδος υπολογισμού της αποτελεσματικής αναλογίας ανεκτέλεστων εντολών προς τις συναλλαγές δεν θα πρέπει να διαρκεί περισσότερο από μια συνεδρίαση διαπραγμάτευσης. Ωστόσο, θα πρέπει να επιτρέπεται στους τόπους διαπραγμάτευσης να καθορίζουν μικρότερα χρονικά διαστήματα παρατήρησης, σε περίπτωση που τέτοιες μικρότερες περίοδοι παρατήρησης θα συνέβαλλαν πιο αποτελεσματικά στη διατήρηση εύρυθμων συνθηκών συναλλαγών.
            
         
               (8)
            
            
               Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι αναγκαίο οι διατάξεις που προβλέπονται στον παρόντα κανονισμό και οι σχετικές εθνικές διατάξεις για τη μεταφορά της οδηγίας 2014/65/ΕΕ να εφαρμόζονται από την ίδια ημερομηνία.
            
         
               (9)
            
            
               Ο παρών κανονισμός βασίζεται στα σχέδια ρυθμιστικών τεχνικών προτύπων που υποβλήθηκαν από την Ευρωπαϊκή Αρχή Κινητών Αξιών και Αγορών στην Επιτροπή.
            
         
               (10)
            
            
               Η Ευρωπαϊκή Αρχή Κινητών Αξιών και Αγορών διενήργησε ανοικτές δημόσιες διαβουλεύσεις όσον αφορά τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών, που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   
               α)
            
            
               η «εντολή» περιλαμβάνει όλα τα μηνύματα εισόδου, συμπεριλαμβανομένων των μηνυμάτων για υποβολή, τροποποίηση και ακύρωση, που αποστέλλονται στο σύστημα συναλλαγών ενός τόπου διαπραγμάτευσης σχετικά με εντολή ή ζεύγος εντολών, αλλά μη συμπεριλαμβανομένων των μηνυμάτων ακύρωσης που αποστέλλονται μετά:
               
                           i)
                        
                        
                           τη διαδικασία της ακύρωσης λόγω αναντιστοιχίας σε δημοπρασία·
                        
                     
                           ii)
                        
                        
                           την απώλεια της συνδετικότητας του τόπου·
                        
                     
                           iii)
                        
                        
                           τη χρήση μιας λειτουργικής δυνατότητας τερματισμού·
                        
                     
         
               β)
            
            
               «συναλλαγή»: μια εν όλω ή εν μέρει εκτελεσθείσα εντολή·
            
         
               γ)
            
            
               «όγκος»: η ποσότητα των χρηματοπιστωτικών μέσων που αποτελούν αντικείμενο διαπραγμάτευσης, εκπεφρασμένος με οποιονδήποτε από τους παρακάτω τρόπους:
               
                           i)
                        
                        
                           ως ο αριθμός των χρηματοπιστωτικών μέσων για μετοχές, πιστοποιητικά αποθετηρίου, διαπραγματεύσιμα αμοιβαία κεφάλαια (ΔΑΚ), πιστοποιητικά και άλλα παρόμοια χρηματοπιστωτικά μέσα·
                        
                     
                           ii)
                        
                        
                           ως η ονομαστική αξία για ομολογίες και δομημένα χρηματοοικονομικά προϊόντα·
                        
                     
                           iii)
                        
                        
                           ως ο αριθμός μονάδων διαπραγμάτευσης ή συμβάσεων παραγώγων·
                        
                     
                           iv)
                        
                        
                           ως μετρικοί τόνοι διοξειδίου του άνθρακα για τα δικαιώματα εκπομπής.
                        
                     
         Άρθρο 2
   Υποχρέωση υπολογισμού της αναλογίας ανεκτέλεστων εντολών προς τις συναλλαγές
   Οι τόποι διαπραγμάτευσης υπολογίζουν την αναλογία των ανεκτέλεστων εντολών προς τις συναλλαγές που εισήχθησαν αποτελεσματικά στο σύστημα από κάθε μέλος και συμμετέχοντα για κάθε χρηματοπιστωτικό μέσο που αποτελεί αντικείμενο διαπραγμάτευσης, μέσω ηλεκτρονικού συστήματος συνεχούς διαπραγμάτευσης βάσει βιβλίου εντολών ή βάσει ζευγών εντολών ή μέσω υβριδικού συστήματος διαπραγμάτευσης.
   Άρθρο 3
   Μεθοδολογία
   1.   Οι τόποι διαπραγμάτευσης υπολογίζουν την αναλογία των ανεκτέλεστων εντολών προς τις συναλλαγές για κάθε μέλος ή συμμετέχοντα τουλάχιστον στο τέλος κάθε συνεδρίασης διαπραγμάτευσης και με τους δύο ακόλουθους τρόπους:
   
               α)
            
            
               :
            
            
               σε όγκο
            
            
               :
            
            
               (συνολικός όγκος εντολών/συνολικός όγκος συναλλαγών) – 1·
            
         
               β)
            
            
               :
            
            
               σε αριθμό
            
            
               :
            
            
               (συνολικός όγκος εντολών/συνολικός αριθμός συναλλαγών) – 1.
            
         2.   Η μέγιστη αναλογία των ανεκτέλεστων εντολών προς τις συναλλαγές που υπολογίζονται από τον τόπο διαπραγμάτευσης θεωρείται ότι έχει υπερβληθεί από μέλος ή συμμετέχοντα του τόπου διαπραγμάτευσης κατά τη διάρκεια μιας συνεδρίασης διαπραγμάτευσης, όταν η δραστηριότητα διαπραγμάτευσης του εν λόγω μέλους ή συμμετέχοντος για συγκεκριμένο χρηματοπιστωτικό μέσο, λαμβάνοντας υπόψη όλες τις φάσεις της συνεδρίασης διαπραγμάτευσης, συμπεριλαμβανομένων των δημοπρασιών, υπερβαίνει τη μία ή και τις δύο αναλογίες που καθορίζονται στην παράγραφο 1.
   3.   Οι τόποι διαπραγμάτευσης υπολογίζουν τον αριθμό των εντολών που λαμβάνονται από κάθε μέλος ή συμμετέχοντα, σύμφωνα με τη μεθοδολογία καταμέτρησης ανά είδος εντολής που καθορίζεται στο παράρτημα.
   4.   Όταν ένας τόπος διαπραγμάτευσης χρησιμοποιεί τύπο εντολών ο οποίος δεν προβλέπεται ρητά στο παράρτημα, υπολογίζει τα μηνύματα σύμφωνα με το γενικό σύστημα στο οποίο βασίζεται η μεθοδολογία καταμέτρησης και βάσει του πλέον παρόμοιου τύπου εντολών που εμφανίζεται στο παράρτημα.
   Άρθρο 4
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την ημερομηνία που εμφανίζεται πρώτη στο άρθρο 93 παράγραφος 1 δεύτερο εδάφιο της οδηγίας 2014/65/ΕΕ.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Μαΐου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 173 της 12.6.2014, σ. 349.
   
      (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (ΕΕ L 331 της 15.12.2010, σ. 84).
   
      ΠΑΡΑΡΤΗΜΑ
      
         Μεθοδολογία καταμέτρησης εντολών που ορίζονται για κάθε τύπο
      
      
                  Τύποι εντολών
               
               
                  Αριθμός εντολών που λαμβάνονται από τον τόπο διαπραγμάτευσης προς καταμέτρηση κατά τον υπολογισμό των αναλογιών ανεκτέλεστων εντολών προς τις συναλλαγές (κάθε υποβολή, τροποποίηση, ακύρωση υπολογίζεται ως μία εντολή)
               
               
                  Τυχόν επικαιροποιήσεις που αποστέλλει ο τόπος διαπραγμάτευσης δεν λαμβάνονται υπόψη κατά τον υπολογισμό της αναλογίας ανεκτέλεστων εντολών προς τις συναλλαγές (εξαιρούνται οι εκτελέσεις/ακυρώσεις από πράξεις της αγοράς)
               
            
                  Οριακή
               
               
                  1
               
               
                  0
               
            
                  Οριακή — προσθήκη
               
               
                  1
               
               
                  0
               
            
                  Οριακή — διαγραφή
               
               
                  1
               
               
                  0
               
            
                  Οριακή — τροποποίηση
               
               
                  2 (κάθε τροποποίηση συνεπάγεται ακύρωση και νέα εισαγωγή)
               
               
                  0
               
            
                  Διακοπή
               
               
                  1
               
               
                  1 (όταν ενεργοποιείται)
               
            
                  Άμεση (Ανοικτή)
               
               
                  1
               
               
                  0
               
            
                  Άμεση (Καθολική, Άμεση ή Ακύρωση)
               
               
                  1 (και αν διαγραφεί/ακυρωθεί 2)
               
               
                  0
               
            
                  Iceberg/απόθεμα
               
               
                  1
               
               
                  0
               
            
                  Ανοικτή-έως-οριακή
               
               
                  1
               
               
                  1 (όταν ενεργοποιείται)
               
            
                  Ζεύγος εντολών
               
               
                  2 (1 για την πλευρά της αγοράς και 1 για την πλευρά της πώλησης)
               
               
                  0
               
            
                  Ζεύγος εντολών — προσθήκη
               
               
                  2
               
               
                  0
               
            
                  Ζεύγος εντολών — διαγραφή
               
               
                  2
               
               
                  0
               
            
                  Ζεύγος εντολών — τροποποίηση
               
               
                  4 (κάθε τροποποίηση συνεπάγεται ακύρωση και νέα εισαγωγή)
               
               
                  0
               
            
                  Ισοτιμία
               
               
                  1
               
               
                  δυνητικά απεριόριστη καθώς η εντολή παρακολουθεί την BBO
               
            
                  Ισοτιμία αγοράς: εντολή στην αντίθετη πλευρά της (ευρωπαϊκής) καλύτερης τιμής αγοράς και πώλησης (BBO)
               
            
                  Ισοτιμία πρωτογενούς αγοράς: εντολή στην ίδια πλευρά της (ευρωπαϊκής) BBO
               
            
                  Ισοτιμία στο μέσο: εντολή στο μέσο της (ευρωπαϊκής) BBO
               
            
                  Εναλλαγή ισοτιμίας στο λιγότερο επιθετικό σημείο του μέσου ή 1 βήμα
               
            
                  Μέσο εντός της ίδιας πλευράς της προστατευόμενης ΒΒΟ
               
            
                  Η μία ακυρώνει την άλλη: δύο εντολές συνδέονται ώστε εάν η μία από τις δύο εκτελεστεί, τότε η άλλη αφαιρείται από τις πράξεις της αγοράς
               
               
                  2
               
               
                  1 (όταν ένα σκέλος προβαίνει σε συναλλαγή, το άλλο ακυρώνεται)
               
            
                  Η μία ακυρώνει την άλλη — προσθήκη
               
               
                  2
               
               
                   
               
            
                  Η μία ακυρώνει την άλλη — διαγραφή
               
               
                  2
               
               
                   
               
            
                  Η μία ακυρώνει την άλλη — τροποποίηση
               
               
                  4
               
               
                   
               
            
                  Σταμάτημα ακολουθίας: Εντολή διακοπής της οποίας η τιμή διακοπής στην οποία ενεργοποιείται η εντολή μεταβάλλεται σε συνάρτηση με την (ευρωπαϊκή) ΒΒΟ
               
               
                  1
               
               
                  δυνητικά απεριόριστη καθώς το όριο διακοπής παρακολουθεί την BBO
               
            
                  Εντολή στο καλύτερο όριο, όπου η τιμή ορίου ισούται με την αντίθετη πλευρά της ευρωπαϊκής (ΒΒΟ) κατά τη στιγμή εισαγωγής
               
               
                  1
               
               
                  0
               
            
                  Εντολή με όριο ανοίγματος, της οποίας η απόδοση υπολογίζεται με προσθήκη ενός ανοίγματος στην απόδοση ενός δείκτη αναφοράς (δύο παράμετροι: άνοιγμα και δείκτης αναφοράς)
               
               
                  1
               
               
                  δυνητικά απεριόριστη, καθώς το όριο εξαρτάται από το ζεύγος εντολών άλλου περιουσιακού στοιχείου
               
            
                  Strike match: ελάχιστη τιμή για εντολές αγοράς και μέγιστη τιμή για εντολές πώλησης
               
               
                  1
               
               
                  δυνητικά απεριόριστη, αλλά περιορισμένη χρονικά (η διάρκεια της δημοπρασίας)
               
            
                  Εντολή κατά συμβάν: εντολή που είναι ανενεργή, έως ότου ενεργοποιηθεί από ένα συγκεκριμένο συμβάν (παρόμοια με εντολή διακοπής, με την εξαίρεση ότι η εντολή, αφού ενεργοποιηθεί, δεν ακολουθεί απαραίτητα την τάση του υποκείμενου μέσου: μια εντολή αγοράς μπορεί να ενεργοποιηθεί ενώ η τιμή διακοπής ενεργοποιήθηκε λόγω πτώσης του χρηματοπιστωτικού μέσου)
               
               
                  1
               
               
                  1 (όταν ενεργοποιείται)
               
            
                  «Στο άνοιγμα» / «Στο κλείσιμο»: Εντολή που είναι ανενεργή, έως ότου ενεργοποιηθεί από το άνοιγμα ή το κλείσιμο μιας αγοράς.
               
               
                  1
               
               
                  1 (όταν ενεργοποιείται)
               
            
                  Εισαγωγή στο βιβλίο εντολών ή ακύρωση/Εισαγωγή: εντολή που δεν μπορεί να αντιστοιχιστεί με την άλλη πλευρά του βιβλίου εντολών τη στιγμή που εισάγεται στο βιβλίο εντολών
               
               
                   
               
               
                   
               
            
                  Εισαγωγή στο βιβλίο εντολών ή ακύρωση/Εισαγωγή — προσθήκη
               
               
                  1 (2 αν διαγραφεί/ακυρωθεί)
               
               
                  0
               
            
                  Εισαγωγή στο βιβλίο εντολών ή ακύρωση/Εισαγωγή — διαγραφή
               
               
                  1 (2 αν διαγραφεί/ακυρωθεί)
               
               
                  0
               
            
                  Εισαγωγή στο βιβλίο εντολών ή ακύρωση/Εισαγωγή — τροποποίηση
               
               
                  2
               
               
                  0
               
            
                  Παρακρατηθείσα: εντολή που εισάγεται στο βιβλίο εντολών και είναι έτοιμη να μετατραπεί σε δεσμευτική εντολή
               
               
                  2 (υποβολή της εντολής + επιβεβαίωση)
               
               
                  0
               
            
                  Εντολή διαπραγμάτευσης (Deal order)
               
               
                  1
               
               
                  0
               
            
                  TOP, TOP+ οποιαδήποτε τοποθετημένη στο πάνω μέρος του βιβλίου εντολών ή απορριφθείσα (+: έλεγχος του διαθέσιμου όγκου): εντολή που πρέπει να είναι ταυτόχρονα παθητική και στην ΒΒΟ. Σε αντίθετη περίπτωση, απορρίπτεται.
               
               
                  1
               
               
                  0
               
            
                  Εντολή ανισορροπίας (IOOP ή IOOC): εντολή η οποία είναι έγκυρη μόνο για δημοπρασίες και η οποία αποσκοπεί στη συμπλήρωση της ποσοτικής ανισορροπίας (μεταξύ του σκέλους του πλεονάσματος και του ελλείμματος) χωρίς να επηρεάσει την ισορροπία τιμών.
               
               
                  1
               
               
                  δυνητικά απεριόριστη, αλλά περιορισμένη χρονικά (η διάρκεια της δημοπρασίας)
               
            
                  Συνδεδεμένη εντολή: εντολή που αντιστοιχεί σε έναν αριθμό ενιαίων εντολών, καθεμία από τις οποίες αντιστοιχεί σε διαφορετικό χρηματοπιστωτικό μέσο. Όταν λαμβάνει χώρα μια συναλλαγή με μία από αυτές τις εντολές, ο όγκος των άλλων εντολών θα μειωθεί αμέσως κατ' αναλογία. Αυτός ο τύπος εντολών χρησιμοποιείται συνήθως στην αγορά ομολόγων.
               
               
                  1
               
               
                  δυνητικά ίση με την ποσότητα του εισαχθέντος υποκείμενου μέσου
               
            
                  Sweep: επιτρέπει στους συμμετέχοντες την πρόσβαση σε ολοκληρωμένα βιβλία εντολών.
               
               
                  1
               
               
                  0
               
            
                  Sweep καλύτερης τιμής: σαρώνει τα επίπεδα τιμών από τα συνδυασμένα βιβλία εντολών, έως την οριακή τιμή
               
            
                  Sequential lit sweep: εκτελείται στην οριακή τιμή εντολής στο βιβλίο εγγραφής, προτού σταλεί οποιαδήποτε ποσότητα στο άλλο βιβλίο
               
            
                  Ονομαστική: μη ανώνυμη εντολή
               
               
                  1
               
               
                  0
               
            
                  Εάν προσεγγιστεί: ενεργοποιείται όταν η τελευταία τιμή προσφοράς ή ζητούμενη τιμή αγγίξει ένα συγκεκριμένο επίπεδο
               
               
                  1
               
               
                  1 (όταν ενεργοποιείται)
               
            
                  Εγγυημένης διακοπής: Εγγυάται την εκτέλεση στην τιμή διακοπής
               
               
                  1
               
               
                  1 (όταν ενεργοποιείται)
               
            
                  Συνδυαστικές εντολές, όπως στρατηγική προαιρετικών δικαιωμάτων, μετακύλιση συμβολαίων μελλοντικής εκπλήρωσης κ.λπ.)
               
               
                  1
               
               
                  δυνητικά απεριόριστη